SETบ่าย Wait & See รอผล Brexitแนะ 2 หุ้น Turnaround นำตลาดฯ
SETแนวโน้มการลงทุนในช่วงบ่ายนี้ ตลาดฯคงจะยังเคลื่อนไหวคล้ายคลึงกับช่วงเช้า โดยยังคง Wait & See พร้อมให้แนวรับ 1,412 จุด ส่วนแนวต้าน 1,434 จุด แนะ 2 หุ้น Turnaround นำตลาดฯ
23 มิ.ย. 2559

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (23 มิ.ย.) เป็นลักษณะ Wait &amp; See ดัชนีฯแกว่งคล้ายตลาดภูมิภาคที่แกว่งในกรอบแคบทั้งแดนบวก-ลบ เพื่อรอดูผลการลงประชามติเรื่อง Brexit อย่างไรก็ดีเช้านี้หุ้นที่ขึ้นนำตลาดฯเป็นหุ้นจำพวก Turnaround เป็นตัวหลัก นำโดย THAI, BANPU เป็นต้น บ่ายนี้ตลาดฯคงแกว่งคล้ายช่วงเช้า พร้อมให้แนวรับ 1,412 แนวต้าน 1,434 จุด
 
นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ เปิดเผยว่า ตลาดหุ้นไทยเช้านี้เป็นลักษณะของการ Wait &amp; See ดัชนีฯเคลื่อนไหวคล้ายคลึงกับตลาดหุ้นอื่นในภูมิภาคเอเชียที่มีการเคลื่อนไหวทั้งในแดนบวก-ลบแกว่งในกรอบแคบ ๆ เนื่องจากต่างต้องการที่จะรอดูผลการลงประชามติของอังกฤษเกี่ยวกับการถอนตัวจากสหภาพยุโรป (Brexit)
ทั้งนี้ เช้านี้จะเห็นได้ว่าหุ้นจำพวก Turnaround เป็นตัวหลักในการขึ้นนำ ไม่ว่าจะเป็นหุ้น THAI, BANPU เป็นต้น แนวโน้มการลงทุนในช่วงบ่ายนี้ ตลาดฯคงจะยังเคลื่อนไหวคล้ายคลึงกับช่วงเช้า โดยยังคง Wait &amp; See พร้อมให้แนวรับ 1,412 จุด ส่วนแนวต้าน 1,434 จุด
 
บล.ธนชาตระบุในบทวิเคราะห์ (23 มิ.ย.) ว่า   ภาพ SET ในช่วง 1-2 วันนี้ คาดว่าจะเคลื่อนไหวแคบ รอผลการทำประชามติ UK ว่าจะออกจากการเป็นสมาชิก EU หรือไม่ ภายในวันพรุ่งนี้ ทั้งนี้แม้ Poll ส่วนใหญ่มองคะแนนเสียงระหว่างกลุ่มที่สนับสนุนให้ “อยู่ต่อ” กับให้ “ออก” สูสีกัน แต่มีโอกาสสูงที่ประชาชนที่ยังไม่ได้ตัดสินใจ ประมาณ 10-12% จะให้น้ำหนักไปที่ “อยู่ต่อ” มากกว่า เนื่องจากไม่ต้องการรับความเสี่ยงในกรณีที่ UK ออกจากการเป็นสมาชิก EU
ไม่ว่าผลการทำประชามติ UK จะออกมาเป็น “อยู่ต่อ” หรือ “ออก” จากการเป็นสมาชิก EU เรามองผลกระทบต่อเศรษฐกิจไทยจำกัด เนื่องจากการส่งออก-นักท่องเที่ยว-การลงทุนโดยตรง จาก UK มายังประเทศไทยคิดเป็นประมาณ 1-3% เท่านั้น ทำให้มองว่าความ “ผันผวน” จากประเด็นการทำประชามติของ UK จะสร้างโอกาสในการ “ซื้อ” กลุ่มหุ้นที่มีรายได้อิงกับการบริโภคภายในประเทศอย่าง ROBINS, CPN, BEAUTY, GLOBAL รวมไปถึง “เก็งกำไร” CPALL ในราคา Discount ล่าสุดการบริโภคภายในประเทศเดือน เม.ย. +5.5% y-y สูงสุดในรอบ 38 เดือน
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า   
THAI   มูลค่าการซื้อขาย 1,533.40 ล้านบาท ปิดที่  23.20 บาท  เพิ่มขึ้น 0.70 บาท
BANPU  มูลค่าการซื้อขาย 1,350.26 ล้านบาท ปิดที่  14.10 บาท  เพิ่มขึ้น 0.10 บาท
SCB    มูลค่าการซื้อขาย   558.23 ล้านบาท ปิดที่ 131.00 บาท  ลดลง  0.50 บาท         
JAS    มูลค่าการซื้อขาย   529.61 ล้านบาท ปิดที่   5.65 บาท  ลดลง  0.10 บาท
IVL    มูลค่าการซื้อขาย   517.07 ล้านบาท ปิดที่  31.75 บาท  ลดลง  0.25 บาท
 